**Παρακράτηση Φόρου**

**20% ή 3%**

**Επί Παροχής Υπηρεσιών**

**προς τον ΟΕΒ**

**Παρακράτηση Φόρου 20% ή 3% για παροχή υπηρεσιών από άλλους που πρόσφεραν (προς τον ΤΟΕΒ πρόσφεραν) υπηρεσίες.**

Σχετική Νομοθεσία:

Ν. 4172/2013 «Φορολογία εισοδήματος, επείγοντα μέτρα εφαρμογής του ν. 4046/2012, του ν. 4093/2012 και του ν. 4127/2013 και άλλες διατάξεις» (ΦΕΚ με Αριθμ. Φύλλου 167, Τεύχ, Α΄, στις 23-07-2013),

Άρθρα: 61, 62 και 64.

Κυρίως αυτό αποδεικνύεται από το Άρθρο 62 «Πληρωμές υποκείμενες σε παρακράτησης (φόρου)», παράγραφος 1, περίπτωση δ, του ίδιου παραπάνω Ν. 4172/2013 (ΦΕΚ με Αριθμ. Φύλλου 167, Τεύχ, Α΄, στις 23-07-2013) (βλ. συνέχεια).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

Ν. 4172/2013 «Φορολογία εισοδήματος, επείγοντα μέτρα εφαρμογής του ν. 4046/2012, του ν. 4093/2012 και του ν. 4127/2013 και άλλες διατάξεις» (ΦΕΚ με Αριθμ. Φύλλου 167, Τεύχ, Α΄, στις 23-07-2013),

Άρθρα 61, 62 και 64:

Ο Φόρος 20% αναφέρεται στο άρθρο 64 «Συντελεστές παρακράτησης φόρου», παράγραφος 1, εδάφιο γ (βλέπε παρακάτω σχετικά).

Ας δούμε όμως όλο τον σχετικό νόμο, Ν. 4172/2013, ξεκινώντας από το Άρθρο 61.

**ΜΕΡΟΣ ΤΕΤΑΡΤΟ**

**ΠΑΡΑΚΡΑΤΗΣΗΣ ΦΟΡΟΥ**

**ΚΕΦΑΛΑΙΟ Β΄**

**ΠΑΡΑΚΡΑΤΗΣΗ ΦΟΡΟΥ**

**Άρθρο 61**

**Υπόχρεοι σε παρακράτηση**

Κάθε νομικό πρόσωπο ή νομική οντότητα ή φυσικό πρόσωπο που α­σκεί επιχειρηματική δραστηριότητα και έχει τη φορολογική κατοικία του στην Ελλάδα, οι φορείς γενικής κυβέρνησης ή κάθε φορολογούμενος που δεν έχει τη φορολογική κατοικία του στην Ελλάδα, αλλά δραστηριοποιεί­ται μέσω μόνιμης εγκατάστασης στην Ελλάδα, και προβαίνει σε πληρω­μές σύμφωνα με τα αναφερόμενα στο άρθρο 62, καθώς και οι συμβολαιο­γράφοι για τις συναλλαγές της περίπτωσης στ΄ του άρθρου 62 υποχρεού­ται σε παρακράτηση φόρου όπως ορίζεται στο άρθρο 64.

**Άρθρο 64**

**Συντελεστές παρακράτησης φόρου**

1. Οι συντελεστές παρακράτησης φόρου είναι οι εξής:

α) για μερίσματα δέκα τοις εκατό (10%),

β) για τόκους δεκαπέντε τοις εκατό (15%),

γ) για δικαιώματα (royalties) και λοιπές πληρωμές είκοσι τοις εκατό (20%),

δ) για αμοιβές για τεχνικές υπηρεσίες, αμοιβές διοίκησης, αμοιβές για συμβουλευτικές υπηρεσίες και άλλες αμοιβές για παρόμοιες υπηρεσίες είκοσι τοις εκατό (20%). Κατ’ εξαίρεση, για τις αμοιβές που εισπράττο­νται από εργολήπτες κατασκευής κάθε είδους τεχνικών έργων και ενοι­κιαστών δημοσίων, δημοτικών και κοινοτικών ή λιμενικών προσόδων ο συντελεστής είναι τρία τοις εκατό (3%) επί της αξίας του υπό κατασκευή έργου ή του μισθώματος,

ε) για το ασφάλισμα που καταβάλλεται με τη μορφή περιοδικά κατα­βαλλόμενης παροχής δεκαπέντε τοις εκατό (15%). Για το ασφάλισμα που καταβάλλεται εφάπαξ μέχρι του ποσού των σαράντα χιλιάδων (40.000) ευρώ δέκα τοις εκατό (10%) και για τα ποσά που υπερβαίνουν τις σαρά­ντα χιλιάδες (40.000) ευρώ είκοσι τοις εκατό (20%). Οι συντελεστές των προηγούμενων εδαφίων της αυξάνονται κατά πενήντα τοις εκατό (50%) σε περίπτωση είσπραξης από τον δικαιούχο ποσού πρόωρης εξαγοράς. Δεν θεωρείται πρόωρη εξαγορά κάθε καταβολή που πραγματοποιείται σε εργαζόμενο ο οποίος έχει θεμελιώσει συνταξιοδοτικό δικαίωμα ή έχει υπερβεί το 60ό έτος της ηλικίας του, καθώς και κάθε καταβολή που γίνε­ται χωρίς τη βούληση του εργαζομένου, όπως σε περίπτωση απόλυσης του εργαζομένου ή πτώχευσης του εργοδότη,

στ) για την υπεραξία από μεταβίβαση ακίνητης περιουσίας που αποκτά φυσικό πρόσωπο δεκαπέντε τοις εκατό (15%).

2. Οι φορείς γενικής κυβέρνησης κατά την προμήθεια κάθε είδους α­γαθών ή υπηρεσιών από νομικά πρόσωπα, υποχρεούνται, κατά την κατα­βολή ή την έκδοση της σχετικής εντολής πληρωμής της αξίας αυτών, να παρακρατούν φόρο εισοδήματος, ο οποίος υπολογίζεται στο καθαρό πο­σό της αξίας των αγαθών ή υπηρεσιών με συντελεστή ως ακολούθως:

αα) ποσοστό ένα τοις εκατό (1%) για τα υγρά καύσιμα και τα προϊόντα καπνοβιομηχανίας,

ββ) ποσοστό τέσσερα τοις εκατό (4%) για τα λοιπά αγαθά και

γγ) ποσοστό οκτώ τοις εκατό (8%) για την παροχή υπηρεσιών.

Εξαιρούνται από την παρακράτηση φόρου οι υπόχρεοι του πρώτου ε­δαφίου:

αα) όταν προμηθεύονται αγαθά ή τους παρέχονται υπηρεσίες και δεν απαιτείται σύμβαση, εφόσον η καθαρή αξία αυτών, κατά συναλλαγή, δεν υπερβαίνει το ποσό των εκατόν πενήντα (150) ευρώ,

ββ) όταν λαμβάνουν υπηρεσίες ή προμηθεύονται ηλεκτρικό ρεύμα, τη­λεφωνικές συνδιαλέξεις, τηλεγραφήματα, γραμματόσημα, φωταέριο, νε­ρό και εισιτήρια γενικά,

γγ) όπου προβλέπεται παρακράτηση ή προκαταβολή φόρου από άλλη διάταξη για το ίδιο έσοδο και

δδ) όταν προμηθεύονται αγαθά ή τους παρέχονται υπηρεσίες από τις πολεμικές βιομηχανίες ΕΑΒ,ΕΒΟ, ΠΥΡΚΑΛ και ΕΛΘΟ, καθώς και από το Κέντρο Επιχειρηματικής Πολιτιστικής Ανάπτυξης(Κ.Ε.Π.Α.) και την Αναπτυξιακή Ένωση Μακεδονίας (ΑΝ.Ε.Μ.).

3. Η παρακράτηση φόρου εξαντλεί τη φορολογική υποχρέωση της πα­ραγράφου…

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Οικονομικές ορολογίες του άρθρου 61**

**του Ν. 4172/2013 [ΦΕΚ 167 Α΄, στις 23-7-2013]**

Άρθρο 2 «Ορισμοί», παράγρ. γ και δ, του ίδιου παραπάνω νόμου.

γ) «**νομικό πρόσωπο**»: κάθε επιχείρηση ή εταιρία με νομική προσωπικότητα ή ένωση επιχειρήσεων ή εταιριών με νομική προσωπικότητα.

δ) «**νομική οντότητα**»: κάθε μόρφωμα εταιρικής ή μη οργάνωσης ανεξαρτήτως νομικής προσωπικότητας και κερδοσκοπικού ή μη χαρακτήρα που δεν είναι φυσικό ή νομικό πρόσωπο, όπως ιδίως συνεταιρισμός, οργανισμός, υπεράκτια ή εξωχώρια εταιρία, κάθε μορφής εταιρία ιδιωτικών επενδύσεων, ….κάθε μορφής κοινή επιχεί­ρηση…

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Οι ΟΕΒ παρακρατούν φόρο 20% ή 3% για παροχή υπηρεσιών από άλ­λους που πρόσφεραν προς αυτούς (προς τους ΟΕΒ) υπηρεσίες:**

Οι παρακάτω περιπτώσεις παρακράτησης Φόρου, αφορούν τους ΤΟΕΒ, (βλέ­πε άρθρο 61 του Ν. 4172/2013 (ΦΕΚ 167/Α΄/23-7-2013 «Υπόχρεοι σε παρακράτηση»).

Ο Φόρος 20% αναφέρεται στο άρθρο 64 «Συντελεστές παρακράτησης φόρου», παράγραφος 1, εδάφιο γ (βλέπε παρακάτω σχετικά).

Ας δούμε όμως τον σχετικό νόμο με τα ειδικά άρθρα του αναλυτικότερα:

**ΚΕΦΑΛΑΙΟ Β΄**

**ΠΑΡΑΚΡΑΤΗΣΗ ΦΟΡΟΥ**

**Άρθρο 61**

**Υπόχρεοι σε παρακράτηση**

Κάθε νομικό πρόσωπο ή νομική οντότητα ή φυσικό πρόσωπο που α­σκεί επιχειρηματική δραστηριότητα και έχει τη φορολογική κατοικία του στην Ελλάδα, οι φορείς γενικής κυβέρνησης ή κάθε φορολογούμενος που δεν έχει τη φορολογική κατοικία του στην Ελλάδα, αλλά δραστηριοποιεί­ται μέσω μόνιμης εγκατάστασης στην Ελλάδα, και προβαίνει σε πληρω­μές σύμφωνα με τα αναφερόμενα στο άρθρο 62, καθώς και οι συμβολαι­ογράφοι για τις συναλλαγές της περίπτωσης στ΄ του άρθρου 62 υποχρε­ούται σε παρακράτηση φόρου όπως ορίζεται στο άρθρο 64.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Συμπέρασμα – Ερμηνεία από το παραπάνω απόσπασμα:

Οι ΤΟΕΒ είναι μεν νομικά πρόσωπα, αλλά εφόσον δεν ασκούν επιχειρηματική δραστηριότητα, τότε δεν εμπίπτουν στους υπόχρεους (με επιχειρηματική δραστηριότητα) σε παρακράτηση φόρου, σύμφωνα με το άρθρο 61.

Επίσης οι ΤΟΕΒ δεν είναι Φορείς Γενικής Κυβέρνησης, αφού δεν υπάγονται άμεσα σε κάποιο υπουργείο (βλ. Πίνακες από την ΕΛΣΤΑΤ για όσους Φορείς ή Ν.Π. υπάγονται ή όχι στην Γενική Κυβέρνηση).

**ΚΕΦΑΛΑΙΟ Β΄**

**ΠΑΡΑΚΡΑΤΗΣΗ ΦΟΡΟΥ**

**Άρθρο 62**

**Πληρωμές υποκείμενες σε παρακράτηση**

1. Οι ακόλουθες πληρωμές υπόκειται σε παρακράτηση φόρου:

α) μερίσματα,

β) τόκοι,

γ) δικαιώματα (royalties),

δ) αμοιβές για τεχνικές υπηρεσίες, αμοιβές διοίκησης, αμοιβές για συμβουλευτικές υπηρεσίες και άλλες αμοιβές για παρόμοιες υπηρεσίες, ανεξαρτήτως εάν έχουν παρασχεθεί στην Ελλάδα, όταν ο λήπτης της α­μοιβής είναι φυσικό πρόσωπο,

ε) το ασφάλισμα που καταβάλλεται εφάπαξ ή με τη μορφή περιοδικά καταβαλλόμενης παροχής στο πλαίσιο ομαδικών ασφαλιστηρίων συντα­ξιοδοτικών συμβολαίων.

στ) η υπεραξία που αποκτά φυσικό πρόσωπο από μεταβίβαση ακίνη­της περιουσίας σύμφωνα με το άρθρο 41.

2. Τα νομικά πρόσωπα και οι νομικές οντότητες που έχουν τη φορολο­γική κατοικία τους στην Ελλάδα και λαμβάνουν αμοιβές για τις υπηρεσί­ες που αναφέρονται στην περίπτωση δ΄ της παραγράφου 1 δεν υπόκεινται σε παρακράτηση φόρου, με την επιφύλαξη της παραγράφου 2 του άρ­θρου 64.

3. Κάθε νομικό πρόσωπο ή νομική οντότητα που δεν έχει τη φορολο­γική κατοικία του στην Ελλάδα και λαμβάνει αμοιβές για τεχνικές υπη­ρεσίες, αμοιβές διοίκησης, αμοιβές για συμβουλευτικές υπηρεσίες ή και αμοιβές για παρόμοιες υπηρεσίες υπόκειται σε παρακράτηση φόρου. Στην περίπτωση που το ως άνω νομικό πρόσωπο ή νομική οντότητα επι­λέξει να φορολογηθεί ως εάν το εν λόγω εισόδημα να είχε αποκτηθεί κα­τά την άσκηση επιχειρηματικής δραστηριότητας μέσω μόνιμης εγκατά­στασης στην Ελλάδα, ο παρακρατηθείς φόρος πιστώνεται έναντι του ο­φειλόμενου φόρου εισοδήματος νομικών προσώπων και νομικών οντοτή­των.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Συμπέρασμα – Ερμηνεία από το παραπάνω απόσπασμα:

Παραπάνω, στο Άρθρο 62 «Πληρωμές υποκείμενες σε παρακράτησης (φόρου)», παράγραφος 1, περίπτωση δ, του ίδιου παραπάνω Ν. 4172/2013 (ΦΕΚ με Αριθμ. Φύλλου 167, Τεύχ, Α΄, στις 23-07-2013), διαβάζουμε και ισχύουν οι εξής περιπτώσεις για τις οποίες παρακρατούμε φόρο:

«1. Οι ακόλουθες πληρωμές υπόκειται σε παρακράτηση φόρου:

δ) αμοιβές για τεχνικές υπηρεσίες, αμοιβές διοίκησης, αμοιβές για συμβουλευτικές υπηρεσίες και άλλες αμοιβές για παρόμοιες υπηρεσίες, ανεξαρτήτως εάν έχουν παρασχεθεί στην Ελλάδα, όταν ο λήπτης της α­μοιβής είναι φυσικό πρόσωπο».

Έτσι οι αμοιβές για:

* Αμοιβές για τεχνικές υπηρεσίες, όπως π.χ. τεχνικά έργα στο δίκτυο λειτουργίας του ΟΕΒ,
* Αμοιβές των διοικητικών συμβούλων για ημεραργίες τους,
* Αμοιβές για συμβουλευτικές υπηρεσίες, όπως αμοιβές δικηγόρου ή μελετητή κ.λπ.
* Άλλες αμοιβές για παρόμοιες υπηρεσίες, ανεξαρτήτως εάν έχουν παρασχεθεί στην Ελλάδα,

όταν ο λήπτης της α­μοιβής είναι φυσικό πρόσωπο,

Όλες οι παραπάνω αμοιβές υπόκεινται σε παρακράτηση φόρου.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Συμπέρασμα – Ερμηνεία από το παραπάνω απόσπασμα:

Επομένως:

Οι ΤΟΕΒ είναι υποχρεωμένοι να παρακρατούν Φόρο 20% και 3%, σύμφωνα με το Άρθρο 62 «Πληρωμές υποκείμενες σε παρακράτησης (φόρου)», παράγραφος 1, περίπτωση δ, του ίδιου παραπάνω Ν. 4172/2013 (ΦΕΚ με Αριθμ. Φύλλου 167, Τεύχ, Α΄, στις 23-07-2013),

Σημείωση:

Η παραπάνω Παρακράτηση του Φόρου γίνεται σε όλες τις εργασίες – παροχή εργασιών, και ισχύει για τους ελεύθερους επαγγελματίες,

όπως αντίστοιχα γίνεται αντίστοιχη παρακράτηση Φόρου για τους μισθωτούς (παρακράτηση Φόρου Μισθωτών Υπηρεσιών).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Συντελεστές παρακράτησης Φόρου σε εξειδικευμένες εργασίες του ΟΕΒ**

Στο Άρθρο 64, παράγρ. 1, περίπτωση δ, μας αναφέρει και τους συντελεστές της παρακράτησης του Φόρου.

Συγκεκριμένα, στο παραπάνω Άρθρο/παράγραφο/περίπτωση, αναφέρει τα εξής:

«δ) για αμοιβές για τεχνικές υπηρεσίες, αμοιβές διοίκησης, αμοιβές για συμβουλευτικές υπηρεσίες και άλλες αμοιβές για παρόμοιες υπηρεσίες είκοσι τοις εκατό (20%).

Κατ’ εξαίρεση, για τις αμοιβές που εισπράττο­νται από εργολήπτες κατασκευής κάθε είδους τεχνικών έργων και ενοι­κιαστών δημοσίων, δημοτικών και κοινοτικών ή λιμενικών προσόδων ο συντελεστής είναι τρία τοις εκατό (3%) επί της αξίας του υπό κατασκευή έργου ή του μισθώματος».

Εξειδικεύοντας , τώρα, όπως στο Άρθρο 62, παράγρ. 1, περίπτ. δ, και όπως αναφέραμε στην προηγούμενη σελίδα,

θα έχουμε τα εξής ποσοστά παρακράτησης και για τις εξής εργασίες – Παροχής Υπηρεσιών, που εδώ πήραμε ως παράδειγμα στους δύο Πίνακες που ακολουθούν: στον Πίνακα 1 και στον Πίνακα 2:

|  |  |
| --- | --- |
| **ΠΙΝΑΚΑΣ 1 – Εργασίες υποκείμενες σε παρακράτηση Φόρου 20%** | |
| **Περιγραφή Εργασίας – Παροχή εργασίας** | **Ποσοστό**  **Παρακράτησης Φόρου** |
| Αμοιβή Μηχανολόγου-υπεύθυνου λειτουργίας αντλιοστασίων και Τεχνικού Ασφαλείας | 20% |
| Αμοιβή καταστήματος επισκευής κινητήρων / αντλιών κ. …….  Τόσοι κινητήρες με στοιχεία …. x ……  Τόσες αντλίες με στοιχεία …. x …… | 20% |
| Αμοιβή προγραμματιστή για συμπλήρωση προγράμματος άρδευσης | 20% |
| Ημεραργίες προέδρου ΤΟΕΒ για το Α΄ εξάμηνο 2021 | 20% |
| Ημεραργίες Διοικητικού Συμβούλου ….. του ΤΟΕΒ για το έτος 2021 | 20% |
| Αμοιβή Δικηγόρου ΤΟΕΒ κ. … για Ασφαλιστικά μέτρα προς την ΔΕΗ και παράσταση στην δίκη που ακολούθησε στις …… | 20% |
| Αμοιβή λογιστή για λογιστικές εργασίες του προς τον ΤΟΕΒ το 2021 | 20% |
| Αμοιβή ηλεκτρονικού για σύνδεση δικτύου Η/Υ του ΤΟΕΒ | 20% |
| Αμοιβή για επισκευή εκτυπωτή ή Η/Υ του ΤΟΕΒ | 20% |
| Επισκευή Ε.Ι.Χ. του ΤΟΕΒ, με Αριθμ. Κυκλοφορίας: ΚΗΗ-9210 | 20% |

Ο Πίνακας 1, περιλαμβάνει τα Τιμολόγια Παροχής Υπηρεσιών από αμοιβές για τεχνικές υπηρεσίες, αμοιβές διοίκησης, αμοιβές για συμβουλευτικές υπηρεσίες και άλλες αμοιβές για παρόμοιες υπηρεσίες, και έχει ως συντελεστή παρακράτησης Φόρου που είναι: είκοσι τοις εκατό (20%).

-------------------------------

Επίσης στον Πίνακα 2, θα έχουμε π.χ.:

|  |  |
| --- | --- |
| **ΠΙΝΑΚΑΣ 2 – Εργασίες υποκείμενες σε παρακράτηση Φόρου 3%** | |
| **Περιγραφή Εργασίας – Παροχή εργασίας** | **Ποσοστό**  **Παρακράτησης Φόρου** |
| Εργασία εκσκαφής μπαζών-χωμάτων από την αποστραγγιστική τάφρο 1Τ15.α, από την εκβολή της και σε μήκος 150 μέτρα | 3% |
| Εργασίες επισκευής τσιμενταύλακα, σε κ. …………. | 3% |
| Εργασίες επισκευής δεξαμενής άρδευσης Δ3 | 3% |
| Εργασίες μεταφοράς μπαζών από εκσκαφή της αποστραγγιστικής τάφρου 1Τ15.α, από την εκβολή της και σε μήκος 150 μέτρα | 3% |
| Εργασίες για στρώσιμο των αγροτικών δρόμων με γκρέϊντερ | 3% |

Ο Πίνακας 2, περιλαμβάνει τα Τιμολόγια Παροχής Υπηρεσιών από εργολήπτες κατασκευής κάθε είδους τεχνικών έργων και ενοι­κιαστών δημοσίων, δημοτικών και κοινοτικών ή λιμενικών προσόδων, και έχει ως συντελεστή παρακράτησης Φόρου που είναι: τρία τοις εκατό (3%) επί της αξίας του υπό κατασκευή έργου ή του μισθώματος.

Σημείωση:

**Αναλυτικότερη η Περιγραφή Παροχής Εργασίας που εμπίπτει στην παρακράτηση του ποσοστού του 3%**

Για να προσδιοριστεί καλύτερα η εργασία που γίνεται στις περιπτώσεις της παρακράτησης Φόρου του 3%, την περιγράφουμε στο Τιμολόγιο αναλυτικότερα, όπως π.χ.:

Εργασία εκσκαφής μπαζών-χωμάτων από την αποστραγγιστική τάφρο 1Τ15.α, από την εκβολή της και σε μήκος 150 μέτρα.

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Το χρηματικό ύψος του Τιμολογίου Παροχής Υπηρεσιών στο οποίο γίνεται η παρακράτηση Φόρου 20% και 3% είναι για ποσά που υπερβαίνουν τα 300.**

Η παρακράτηση Φόρου 20% και 3% ενεργείται μόνον εφόσον η συναλλαγή υπερβαίνει τα τριακόσια (300) ευρώ.

Αυτό αναφέρεται στην διευκρινιστική ΠΟΛ του παραπάνω Νόμου 4172/2013, δηλαδή στην ΠΟΛ. 1120 / 25-4-2014 «Φορολογική μεταχείριση των αμοιβών που καταβάλλονται για τεχνικές υπηρεσίες, αμοιβές διοίκησης, αμοιβές για συμβουλευτικές και παρόμοιες υπηρεσίες»,

όπου στην επεξήγηση του Άρθρου 64 «Συντελεστής παρακράτησης φόρου», στην περίπτωση 3, η παραπάνω ΠΟΛ, αναφέρει τα εξής, τα οποία και υπογραμμίζουμε:

ΠΟΛ. 1120 / 25-4-2014

Άρθρο 64

Συντελεστής παρακράτησης φόρου

………………………………..

3. Με την παράγραφο 8 ορίζεται ότι σε περίπτωση που ο λήπτης της αμοιβής σύμφωνα με την περίπτωση δ΄ της παραγράφου 1 του άρθρου 62 είναι φορολογικός κάτοικος Ελλάδας, παρακράτηση φόρου σύμφωνα με την παράγραφο 1 ενεργείται μόνον εφόσον η συναλλαγή υπερβαίνει τα τριακόσια (300) ευρώ.

Επομένως, η παρακράτηση φόρου της [παρ. 1 του άρθρου 64](https://www.taxheaven.gr/membersonly) (20% ή 3% κατά περίπτωση) διενεργείται για αμοιβές φυσικών προσώπων που είναι φορολογικοί κάτοικοι Ελλάδας οι οποίες υπερβαίνουν τα τριακόσια (300) ευρώ.

Αντίθετα, στις αμοιβές της περ. δ' της [παρ. 1 του άρθρου 62](https://www.taxheaven.gr/membersonly) που λαμβάνουν τα φυσικά πρόσωπα που ασκούν επιχειρηματική δραστηριότητα που δεν έχουν τη φορολογική τους κατοικία στην Ελλάδα, καθώς και τα νομικά πρόσωπα και οι νομικές οντότητες τα οποία επίσης δεν έχουν τη φορολογική τους κατοικία στην Ελλάδα αλλά διατηρούν μόνιμη εγκατάσταση στη χώρα μας, ο φόρος της [παρ. 1 του άρθρου 64](https://www.taxheaven.gr/membersonly) παρακρατείται σε κάθε περίπτωση ανεξάρτητα από το ύψος της αμοιβής.